کوئٹہ : متحدہ اپوزیشن بلوچستان ناکنڈآن صوبائی پی ایس ڈی پی ٹی گوجالنگ‘ اپوزیشن حلقہ غاتے ٹی نیام تمنگ‘ کورونا وائرس نا پن آ کرپشن و بے روزگاری نا برخلاف صوبائی
اسمبلی آن ریلی اڈ تننگا و وزیراعلیٰ ہاﺅس نا مون آبرانزی دھرنا تننگا۔ تدوک آدے بلوچستان اسمبلی ٹی اوار اپوزیشن جماعت جمعیت علماءاسلام، بلوچستان نیشنل پارٹی، پشتونخواملی عوامی پارٹی واسمبلی ناایلو باسک آتا کنڈآن صوبہ نا اپوزیشن ءِ شونداری بجٹ اٹ گوجالنگ‘ حلقہ غاتے ٹی بے تک نیام تمنگ تون اوار بے روزگاری وایلوباندات آتا برخلاف صوبائی اسمبلی آن برانزی ریلی اڈ تننگا و وزیراعلیٰ ہاﺅس نا مون آ سر مرسا دھرنا تننگا، سول سیکرٹریٹ چوک آ پولیس وانتظامیہ ناکنڈآن اوفتے توننگ نا کوشست کننگاولے اوکان گڈ بیرہ اسمبلی نا باسک آتے موک تننگا وخت اس کہ میڈیا ءِ ہننگ نا موکل تننگتو‘ اپوزیشن موقف تینائی کرے کہ بروک آ مالی سال نا بجٹ اٹ اپوزیشن جماعت آتے پت اٹ ہلنگتنے بلکہ شونداری بجٹ اٹ اپوزیشن نا اسمبلی ناباسک آتے پورو گوجالنگانے ہرانا برخلاف غٹ اپوزیشن جماعت آک حکومتی رویہ نابرخلاف سخت برانزی تحریک چلیفنگ نا فیصلہ کرینو۔
(آن لائن)ۙ
ہڑدے ئی تلار
